મળતી માહિતી મુજબ, રાજકોટ ખાતે આજી ડેમમાં નર્મદા નીરના વધામણાં માટે આગામી 29 જૂને વડાપ્રધાન નરેન્દ્ર મોદી સૌરાષ્ટ્રના રાજકોટની મુલાકાતે આવશે. અહીં વડાપ્રધાન નરેન્દ્ર મોદીના રોડ-શોનું આયોજન કરવામાં આવ્યું છે. આજી ડેમથી એરપોર્ટ સુધી પીએમ મોદીનો રોડ શો યોજશે. આ અગાઉ જ્યારે વડાપ્રધાન સુરત આવ્યા હતા ત્યારે પણ ભાજપ દ્વારા રોડ શોનું આયોજન કરવામાં આવ્યું હતું. હવે રાજકોટમાં રોડ શોની પૂરજોશમાં તૈયારીઓ કરવામાં આવી રહી હોવાનું જાણવા મળી રહ્યું છે. રાજ્યમાં વિધાનસભાની ચૂંટણી જેમ-જેમ નજીક આવી રહી છે, તેમ-તેમ કાર્યકરોનું મનોબળ વધારવા માટે વડાપ્રધાન નરેન્દ્ર મોદી ગુજરાતની વધુ મુલાકાતો લઇ રહ્યાં છે.